Russe kap terug ná krakery | Netwerk24
Die FBI ondersoek sowat 100 verskillende soorte gysel­ware, waarvan baie na mense in Rusland nagespoor kan word, sê Christopher Wray, FBI-direkteur. Volgens hom word dié soorte sagteware vir veelvuldige aanvalle in die VSA gebruik.
Kuberkrakers werk hoofsaaklik uit Rusland uit, meen die FBI. Foto: Reuters
Die Kremlin het Vrydag gesê Wray se opmerking dat Rusland 'n toevlugsoord vir kuberkrakers is, is "emosioneel".
Wray se opmerkings volg enkele dae nadat 'n kuberaanval die grootste vleisverwerkingsonderneming ter wêreld, die Brasiliaans-gesetelde JBS SA, se Noord-Amerikaanse en Australiese bedrywighede grootliks ontwrig het. Die FBI het die skuld daarvoor op REvil gepak. Dié Russiessprekende bende het al van die grootste lospryse vir sulke aanvalle geëis. Inligting oor sulke ondersoeke sal nou deur 'n taakmag in Washington gekoördineer word.– Reuters, AP, Techcrunch.com